(כתב קטן אומרת הבת מצווה כתב גדול אומרת האמא)
ערב טוב וברוכות הבאות
סבתות דודות בנות דודות,
חברות וידידות נפלאות.
ראשית אשא תודה לבורא עולם שהביאני הלום.
ולכן אורחות יקרות שבאתן לחוות עימי
את היכנסי  לנועם עול מצוות.
ועם כל השמחה ועם כל ההתרגשות
נודה כולנו שמדובר בעול לא פשוט,
מחויבות תמידית ומלוא האחריות
שימת לב, התמדה ועקביות
הקפדה על קלה כבחמורה,
ומודעות עצמית פנימית
לכח הבחירה.

אליך ביתי היקרה והחביבה
נסיכה אצילית מבית המלוכה אפנה כעת אליך בשם הממלכה
בהבהרה כנה ומוחשית
שהרי את בתו יחידתו של  מלך מלכי המלכים,
אל שרשרת  הדורות הינך מחוברת
שרשרת עתיקת יומין
וממנה אין לסור שמאל וגם ימין את יורשת העצר ממשיכה
מלכותו של עולם


המשיכי בדרכך זו לצעוד לפסוע בזה הארמון.
שאי בגאון את סמל הארמון
ואני אימך הניצבת לצידך הרוצה רק טובתך מייחלת להצלחתך.

כן גם אני שואפת להמשיך זו המורשת להיות  נסיכה בבית המלוכה
בת ישראל גאה ועיקשת
מקווה ומייחלת להיות בת מלך
נסיכה רבת הוד מתנהגת כיאות
בשדות זרים איני יוצאת לרעות
מיטיבה לצעוד מבלי למעוד
ובדרך המלכות לצעוד
בשביל להיות חוליה מקושרת
היטב מחוברת
לא מתפשרת לא ריקנית או חלילה נושרת.

_________ המתוקה
בשביל להצליח להיות חוליה נאמנה בשרשרת
חוליה מאושרת כדאי מאד שתהיי מודעת לכוחות לתכונות
ולכישרונות המיוחדים
שאותך מייחדים
מאחלים לך המון הצלחה
בזה המשעול
באהבה
_______  ________  _______  _______
בס"ד
דרשת בת המצווה של _____________

  
